KOMISSION ASETUS (ETY) N:o 1684/92, annettu 29 päivänä kesäkuuta 1992, asetusten (ETY) N:o 394/70, (ETY) N:o 963/91 ja (ETY) N:o 920/92 muuttamisesta valkoisen sokerin vientitukien soveltamista koskevien yksityiskohtaisten sääntöjen osalta



Virallinen lehti nro L 176 , 30/06/1992 s. 0031 - 0032

Suomenk. erityispainos Alue 3 Nide 42 s. 0202

Ruotsink. erityispainos Alue 3 Nide 42 s. 0202



KOMISSION ASETUS (ETY) N:o 1684/92, annettu 29 päivänä kesäkuuta 1992, asetusten (ETY) N:o 394/70, (ETY) N:o 963/91 ja (ETY) N:o 920/92 muuttamisesta valkoisen sokerin vientitukien soveltamista koskevien yksityiskohtaisten sääntöjen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 61/92(2), ja erityisesti sen 19 artiklan 4 ja 7 kohdan, sekä katsoo, että vientituet ja erityisesti valkoista sokeria sellaisenaan koskevat vientituet myönnetään komission asetuksella (ETY) N:o 394/70(3), sellaisena kuin se on viimeksi muutettuna asetuksella (ETY) N:o 1714/88(4), vahvistettuja soveltamista koskevia yksityiskohtaisia sääntöjä sekä vientiä koskevien tarjouskilpailujen osalta nykyisin voimassa olevia, komission asetuksilla (ETY) N:o 963/91(5) ja (ETY) N:o 920/92(6) vahvistettuja yksityiskohtaisia sääntöjä noudattaen, siltä osin kuin on kyse vientitukien maksamisesta ennakolta silloin, kun vientiä edeltää jalostus tai varastointi ja on sovellettava neuvoston asetusta (ETY) N:o 565/80(7), komission asetuksessa (ETY) N:o 3665/87(8), sellaisena kuin se on viimeksi muutettuna asetuksella (ETY) N:o 887/92(9), säädetään mahdollisuudesta tiettyihin käsittelyihin, mutta ei sekoitusten tekemiseen, sokerialalla valkoisen sokerin kolmansiin maihin vientiä edeltää yhä useammin varastointi pakkaamattomana satamassa sijaitsevissa varastoissa tai siiloissa säkityksen tapahtuessa viime hetkellä laivan ollessa valmis lastattavaksi tai vasta itse laivalla; nämä toiminnot siis perustuvat siihen, että kyseisessä satamassa samaa siiloa käytetään samanaikaisesti eri sokeriyrityksiltä lähtöisin olevien sokerien varastointiin, jolloin nämä sekoittuvat; jotta sokerit voisivat nykyisen oikeudellisen sääntelyn mukaan hyötyä tukien ennakkomaksujärjestelmästä, niiden olisi oltava varastoituina tavalla, joka mahdollistaisi niiden tunnistamisen aineellisten ominaisuuksien perusteella, jonka vuoksi niiden sekoittumista toisiin sokereihin ei hyväksytä; tämä tilanne siis estää soveltamasta vientitukien ennakkomaksujärjestelmää suureen osaan yhteisön kolmansiin maihin vietävistä sokereista, lisäksi valkoisen sokerin erityisominaisuudet, erityisesti sen suuri tekninen ja kaupallinen tasalaatuisuus, mahdollistavat ankaran sääntelyn lieventämisen tämän tuotteen osalta ilman, että vaarannetaan tavoitteeksi asetettua varmuutta tuen maksamisesta; näin ollen eri paikoista lähtöisin olevien, samaan paikkaan varastoitujen valkoisten sokerien sekoittuminen toisiinsa olisi hyväksyttävä tietyin, erityisesti valvontaa koskevin edellytyksin, vientitukien ennakkomaksujärjestelmän soveltamiseksi muuttamalla kyseiset sokerialaa koskevat säännökset, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksiin (ETY) N:o 394/70, (ETY) N:o 963/91 ja (ETY) N:o 920/92 13 a artikla seuraavasti: "13 a artikla Kun CN-koodiin 1701 99 10 kuuluva valkoinen sokeri on varastoituna pakkaamattomana tuen ennakolta maksamiseksi säädettyyn ja asetuksessa (ETY) N:o 565/80 määriteltyyn tullivarasto- tai vapaa-aluemenettelyyn asetettuna, tätä sokeria voidaan sille tehtävien, asetuksen (ETY) N:o 3665/87 28 artiklan 4 kohdassa tarkoitettujen käsittelyjen lisäksi sekoittaa samassa varastointipaikassa muihin samaan CN-koodiin 1701 99 10 kuuluviin valkoisiin sokereihin, jotka ovat samaa myyntilaatua ja joilla on vastaavat tekniset ominaisuudet." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 1992. Komission puolesta Ray MAC SHARRY Komission jäsen (1) EYVL N:o L 177, 1.7.1981, s. 4 (2) EYVL N:o L 6, 11.1.1992, s. 19 (3) EYVL N:o L 50, 4.3.1970, s. 1 (4) EYVL N:o L 152, 18.6.1988, s. 23 (5) EYVL N:o L 100, 20.4.1991, s. 9 (6) EYVL N:o L 98, 11.4.1992, s. 11 (7) EYVL N:o L 62, 7.3.1980, s. 5 (8) EYVL N:o L 351, 14.12.1987, s. 1 (9) EYVL N:o L 95, 9.4.1992, s. 20